กรมทางหลวงชนบท แจ้งสายทางที่ประสบอุทกภัยใน 5 จังหวัด ไม่สามารถสัญจรได้ 3 เส้นทาง
กรมทางหลวงชนบท แจ้งสายทางที่ประสบอุทกภัยใน 5 จังหวัด ไม่สามารถสัญจรได้ 3 เส้นทาง

กรมทางหลวงชนบท โดยสำนักบำรุงทาง รายงานสถานการณ์อุทกภัย ขณะนี้ว่า มีถนนทางหลวงชนบทประสบอุทกภัย 5 จังหวัดได้แก่ จังหวัดแม่ฮ่องสอน จังหวัดกาฬสินธุ์ จังหวัดนครพนม จังหวัดสกลนคร และจังหวัดร้อยเอ็ด โดยมีถนนที่ได้รับผลกระทบ จำนวน 13 สายทาง สามารถสัญจรผ่านได้ 10 สายทาง ไม่สามารถสัญจรผ่านได้ 3 สายทาง

ปัจจุบันหน่วยงานในพื้นที่ได้ติดตามสถานการณ์อย่างใกล้ชิดและติดตั้งป้ายเตือน ป้ายแนะนำเส้นทางเลี่ยง เพื่ออำนวยความสะดวกประชาชนในการสัญจรด้วยความระมัดระวังแล้ว และให้ระมัดระวังในการใช้รถใช้ถนนเป็นพิเศษโดยเฉพาะพื้นที่ที่ประสบกับอุทกภัยและโปรดสังเกตป้ายจราจรเตือนระดับน้ำหรือป้ายหลีกเลี่ยงเส้นทาง